
ISE  KEHTE  HAIN 

DEEN  Kl  KHIDMAT 


Imam  Sharani  Rahimahullah  Likhte  Hain  Ke  Hafiz  Ibne  Shaheen  Ki  Musnad  Fil  Hadees 
1600  Jildo  Par  Mushtamil  Hai! 

Aur  Likhte  Hain  Ke  Unhone  Jo  Quran  Ki  Tafseer  Likhi  Hai  Wo  1000  Jildo  Par 
Mushtamil  Hai!  Aur  Iske  llawa  Aapki  330  Kitabein  Hain!!! 

Bayaan  Kiya  Gaya  Hai  Ke  Shaykh  Abdul  Ghaffar  Qausi  Ne  Mazhab  -e-  Shafayi  Ke 
Bayaan  Mein  1000  Jildein  Tasneef  Farmayi! 

Allama  Ibne  Jauzi  Likhte  Hain  Ke  Abul  Wafa  Bin  Aqeel  Ki  Ek  Kitab  800  Jildo  Mein 
Hai  Aur  Aapne  80  Funoon  Par  Kitabein  Likhi  Hain! 

Bayaan  Kiya  Gaya  Hai  Ke  Shaykh  Abul  Hasan  Ash'ari  Ne  600  Jildo  Ki  Ek  Tafseer 
Likhi  Hai! 

Shaykh  -e-  Akbar  Ki  Tafseer  100  Jildo  Mein  Hai! 

Imam  Ibne  Jareer  Ne  Apne  Shagirdo  Se  Farmaya  Tha  Ke  Agar  Main  Quran  Ki  Tafseer 
Likhu  To  Wo  30000  Awraaq  Par  Mushtamil  Hogi! 


Imam  Muhammad  Ki  Taleefat  1000  Ke  Qareeb  Hain! 

Imam  Ibne  Jareer  Ne  Apni  Zindagi  Mein  3,58,000  Awraaq  (Pages)  Likhe! 
Allama  Baqlani  Ne  SirfMotazila  Ke  Radd  Mein  70000  Awraaq  Likhe! 


Imam  Suyooti  Ki  Tasaneef  Ki  Tadaad  500 
Ke  Qareeb  Hai  Jin  Mein  Se  Bahut  Si  Kayi 
Jildo  Par  Mushtamil  Hai! 

Imam  Ghazali  Ne  78  Kitabein  Likhi  Jin 
Mein  Se  Sirf  Ek  Kitab  40  Jildo  Ki  Hai! 
Mash'hoor  Tabeeb  Ibne  Seena  Ki  Bhi  Kayi 
Kitabein  Hain  Jo  Kayi  Jildo  Par 
Mushtamil  Hai 

Hafiz  Ibne  Hajar  Asqalani  Ki 
Ek  Kitab  14  Jildo  Mein  Hai,  Ek 
12  Jildo  Mein  Hai  Aur  Ek  5 
Jildo  Mein  Hai  Aur  Iske  llawa 
Bhi  Kayi  Kitabein  Aapki  Hain 

Imam  -e-  Ahle  Sunnat,  Imam 
Ahmad  Raza  Rahimahullah  Ne 
1000  Se  Zyada  Kitabein  Tasneef 
Farmayi 


ALLAH  TA'ALA  IN  BUZURGO  KE  SADQE  HUMEIN  BHI  LIKHNE  Kl  SALAHIYAT  ATA  FARMAYE  (AAMINl 

AAp  KYA  PAdHTB  HAPP 


J/s  Tarah  Khane  Se  Pehle  Ye  Dekhna  Zaroori  Hai  Ke  Khana  Tabiat  Ke  Mawafiq  Hai  Ya 
Nahin,  Isi  Tarah  Kuchh  Padhne  Se  Pehle  Ye  Dekhna  Bhi  Zaroori  Hai  Ke  Us  Ko  Likhne 
Waala  Aqeede  Ke  Mawafiq  Hai  Ya  Nahin 

AgarAap  Kisi  Gum  rah  Shakhs  Ki  Likhi  Huyi  Baato  Ko  Padhte  Hain  To  Ye  Aap  Ke 
Aqeede  Ke  Liye  Kaafi  Khatarnak  Saabit  Ho  Sakta  Hai! 

Aise  Kayi  Logon  Ki  Misalein  Pesh  Ki  Ja  Sakti  Hain  Jinhone  Khud  Par  Bharose  Ke 
Sahare  Badmazhabo  Ki  Kitabo  Ke  Samundar  Mein  Kashti  Chalane  Ki  Koshish  Ki  Lekin 
Dunya  Ne  Dekha  Ke  Un  Ki  Kashti  Aisi  Doobi  Ke  Unhein  Khabar  Tak  Na  Huyi 

Logon  Ke  Liye  Ye  Bilkul  Jaayez  Nahin  Ke  Badmazhabo  Ki  Kitabein  Ya 
Tehreerein  Padhein  Kyunki  Mumkin  Hai  Un  Ki  Koi  Baat  Aap  Ke  Dil  Mein 
Jagah  Bana  Le  Phir  Dheere  Dheere  Poore  Dil  -o-  Dimagh  Par  Qabza  Kar 
Baithe 


Shaykh  Muhiyuddin  Ibne  Arabi  (M638H)  Likhte  Hain  Ke  Hazrate  Sayyiduna 
Abu  Abdullah  Yaburi  Ishbeeli  Ka  Shumar  Auliya  Mein  Hota  Hai,  Ek  Raat 
Aap  Aisi  Kitab  Padh  Rahe  The  Jo  Imam  Ghazali  Alaihi  Rahma  Ke  Radd  Par 
Likhi  Gayi  Thi  Ke  Binayi  (Aankho  Ki  Raushni)  Chali  Gayil 
Aap  Ne  Fauran  Bargaah  -e-  Khudawandi  Mein  Sajda  Rez  Ho  Kar  Girya 
Wazari  Ki  Aur  Qasam  Khayi  Ke  Aayinda  Kabhi  Bhi  Is  Kitab  Ko  Na 
Padhunga,  IseApne  Aap  Se  Door  Rakhunga  To  Usi  Waqt  Binayi  Waapas  Laut 

Badmazhabo  Ki  Kitabein  Harghiz  Na  Padhein  Aur  Na  To  Un  Ki  Taqreerein  Sunein 
Aaj  Kal  Kuchh  Log  Jinhein  Apne  Aqaid  Ka  Sahih  Se  llm  Nahin  Wo  Bhi  Badmazhabo  Ka 
Radd  Karne  Ke  Liye  Un  Ki  Kitabein  Padhte  Hain!  Jaan  Lijiye  Ke  Ye  Bilkul  Jaayez 
Nahin! 


O 


JILDO  (VOLUMES)  PAR  MUSHTAMIL  KlTAB 

Hum  Agar  Sahih  Se  Ek  Kitab  Likhna  Chahein  To  Saalo  Ka  Waqt  Sirf  Mawaad 
Jama  Karne  Mein  Guzar  Jaata  Hai  Lekin  Kuchh  Hastiya  Aisi  Bhi  Guzri  Hain 
Jinhone  Maidan  -e-  Tasneef  Mein  Aisi  Dhoom  Machayi  Hai  Ke  Dunya  Unhein 
Bhool  Nahin  Sakti 

Chunanche  Allama  Ibne  Jauzi  Rahimahullah  Likhte  Hain  Ke  Abul  Wafa  Bin 
Aqeel  Allah  Ka  Wo  Banda  Hai  Jisne  80  Funoon  Ke  Baare  Mein  Kitabein  Likhi 
Hain  Aur  Inki  Ek  Kitab  800  Jildo  Mein  Hai  Aur  Kaha  Jaata  Hai  Ke  Dunya 
Mein  Likhi  Jaane  Waali  Kitabo  Mein  Ye  Sabse  Badi  Kitab  Hai! 

30,000  Awraaq  (Pages)  Ki  Tafseer 

Ek  Din  Imam  Ibne  Jareer  Rahimahullah  Ne  Apne  Shagirdo  Se  Farmaya  Ke  Agar 
Main  Quran  Ki  Tafseer  Likhu  To  Turn  Padhoge? 

Shagirdo  Ne  Kaha  Ke  Kitni  Badi  Tafseer  Hogi? 

Farmane  Lage  Ke  30,000  (Tees  Hazaar)  Awraaq  (Pages)  Par  Mushtamil  Hogi! 
Shagird  Kehne  Lage  Ke  Itni  Lambi  Tafseer  Padhne  Ke  Liye  Itni  Lambi  Umar 
Kahan  Se  Layenge? 

Phir  Imam  Ibne  Jareer  Rahimahullah  Ne  Teen  Hazaar  Awraaq  Par  Mushtamil 
Tafseer  Likhi  (Allahu  Akbar) 

Hazrate  Abdullah  Bin  Mas'ood  Radiallaho  Ta'ala  Anho  Bayaan  Karte  Hain  Ke 
Rasoolullah  ft  Ne  Hum  Se  Farmaya  Ke  Kya  Turn  Is  Baat  Se  Raazi  Nahin  Ho  Ke 
Jannat  Mein  Tumhari  Tadaad  Tamam  Jannatiyo  Ki  Chauthayi  Ho? 

Hazrate  Ibne  Mas'ood  Farmate  Hain  Ke  Hum  Ne  Khushi  Se  Naara  -e-  Takbeer 
Buland  Kiya,  Phir  Huzoor  ft  Ne  Farmaya  : 

Kya  Turn  Is  Baat  Se  Raazi  Nahin  Ho  Ke  Jannat  Mein  Tumhari  Tadaad  Tamam 
Jannatiyo  Ki  Tihayi  Ho? 

Hazrate  Ibne  Mas'ood  Farmate  Hain  Ke  Hum  Ne  Khushi  Se  Naara  -e-  Takbeer 
Buland  Kiya  Phir  Huzoor  ft  Ne  Irshad  Farmaya  : 

Mujhe  Ummeed  Hai  Ke  Jannat  Mein  Tumhari  Tadaad  Tamam  Jannatiyo  Se  Aadhi 
(50%)  Hogi 

Hazrate  Abu  Sayeed  Khudri  Radiallaho  Ta'ala  Anho 

Ki  Riwayat  Mein  Hai  KeAap  ftiVe  Irshad  Farmaya  Ke 

Us  Zaat  Ki  Qasam  Jis  Ke  Qabza  -e-  Qudrat  Mein  Meri 

Jaan  Hai,  Meri  Khwahish  Hai  Ke  Turn  Tamam  Jannatiyo 

Ke  Nisf  (Aadhe)  Ho  ,  _  .  ..  .  . 

Is  Ummat  Par  Ye  Meberbani  Sirf  Aur  Sirf  Huzoor  ft  Ki  Wajab  Se  Hai 
Is  Hadees  Se  Un  Firqo  Ka  Radd  Bbi  Ho  Jaata  Hai  Jin  Ki  T adaad  Ek  Sbebar 
Bbarne  Ke  Barabar  Bbi  Nabin...,  Wo  Bbala  Aadbi  Jannat  Kaise  Bbarenge? 
Albamdulillab  Huzoor  ft  Ne  Ye  Bisbarat  Satuaad  -e-  Aazam,  Able  Sunnat  Wa 
Jama  at  Ko  Ata  Farmayi  Hai 


O 


Kya 

cA  ap 

T$k 

Jawab 

Vete 

-Main? 


Hazrate  Sayyiduna  Abu  Hafs  Nishapuri  Alaihi  Rahma 
Khurasan  Mein  Hazrate  Junaid  Baghdadi  Alaihi  Rahma 
Jaise  Maqaam  Ke  Haamil  The 
Aap  Farmate  Hain  Ke  Aalim  Wo  Hota  Hai  Jis  Se  Koi 
Deeni  Mas'ala  Puchha  Jaaye  To  Wo  Ghamzada  Ho  Jaaye 
Yahan  Tak  Ke  Agar  Use  Zakhmi  Kiya  Jaaye  To  (Sahih 
Jawab  Dene  Ke)  Khauf  Ke  Baayis  Us  Ke  Jism  Se  Khoon 
Na  Nikle  Aur  Use  Ye  Dar  Laahiq  Ho  Ke  Dunya  Mein 
Puchhe  Gaye  Is  Sawal  Ke  Mutalliq  Aakhirat  Mein  Us  Se 
Puchha  Jaayega, 

Neez  Wo  Is  Wajah  Se  Bhi  Khaufzada  Ho  Ke  Wo  Sawal  Ka 
Jawab  Dene  Se  Bach  Nahin  Sakta  Kyunki  Ulama  -e- 
Kiraam  Ke  Fuqdaan  Ki  Wajah  Se  Us  Par  Jawab  Dena  Farz 
Ho  Chuka  Hai,  Yahi  Wajah  Hai  Ke  Sayyiduna  Ibne  Umar 
Radiallaho  Ta'ala  Anho  Dus  Mein  Se  Sirf  Ek  Sawal  Ka 
Jawab  Dete  Aur  Farmaya  Karte  The  Ke  Turn  Humein 
Jahannam  Ka  Pul  Bana  Kar  Us  Par  Se  Ye  Kehte  Huye 
Guzarna  Chahte  Ho  Ke  Ibne  Umar  Ne  Humein  Aisa  Aisa 
Fatwa  Diya  Tha 

Is  Se  Sirf  Ulama  Hi  Ko  Nahin  Balhi  Un 
MubaHigheen,  Muqarrireen  Aur  Logon  Ko  Bhi  I  brat 
Haasil  Kami  Chahiye  Jin  Se  Aam  Log  Sharayi 
Masail  Puchhte  Hain 

Jawab  Dene  Se  Rehle  Soch  Samajh  Lein  Kyunhi 
Aahhirat  Mein  Is  Ke  Mutalliq  Aap  Se  Bhi  Sawal 
Kiya  Jayega 

Agar  Maloom  Ho  To  Hi  Kuchh  Batayein  Warna  Khule 
Alfaaz  Mein  Keh  Dein  Ke  Mujhe  Is  Ka  llm  Nahin 
Agar  Aap  Ne  Kisi  Ko  Chalat  Mas'ala  Bata  Diya  To 
Sirf  Us i  Ka  Nahin  Balhi  I No  Jitne  Logon  Ko 
Batayega,  Sab  Ke  Us  Bar  Amal  Karne  Ka  \Nabaal 
Aaphe  Sar  Aayegai 

Hazrate  Sayyiduna  Abu  Huraira  Radiallaho 
Ta'ala  Anho  Bayaan  Karte  Hain  Ke  Nabiye 
Kareem  ft  Ne  Irshad  Farmaya : 

Us  Zaat  Ki  Qasam  Jis  Ke  Qabza  -e-  Qudrat  Mein 
Muhammad  Ki  Jaan  Hai!  Turn  Logon  Par  Zaroor  Ek 
Din  Aisa  Aayega  Ke  Turn  Mujhe  Nahin  Dekh 
Sakoge  Aur  Meri  Ziyarat  Kama  Turn  Logon  Ke 
Nazdeek  Ahal  (Ghar  Waalo)  Aur  Maal  Se  Zyada 
Mahboob  Floga 

Allama  Khitabi  Likhte  Hain  Ke  (Huzoor  Ke  \N\saal  Ke  Baad)  Baaz  Sahaba 
Ne  (To  Yahan  Tak)  Kaha  Ke  Rasoolullah  imKi  Tadfeen  -e-  Mubarak  Ke 
Baad  Hum  Khud  Apne  Aap  Ko  Ajnabi  Lagte  The 

Aap  In  Mein  Se  Kya  Hain? 

Hazrate  Abu  Huraira  Radiallaho  Ta'ala  Anho  Bayaan  Karte  Hain  Ke  Maine 
Nabiye  Kareem  ft  Ko  Ye  Farmate  Huye  Suna 

Tarjuma  :  Dunya  Mal'oon  (Lanat  Zada)  Hai  Aur  Is  Mein  Maujood  Har  Cheez 
Mal'oon  Hai,  Sirf  Allah  Ta'ala  Ka  Zikr,  Uska  Zikr  Karne  Waala,  Aalim  Aur 
Talib  -e-  llm  (Mal'oon  Nahin  Hain) 

Allah  Azzawajal  Se  Dua  Hai  Ke  Wo  Humein  Dunya  Ki  Muhabbat  Se  Bachaye  Aur 
Apna  Zikr  Karne  Aur  Zyada  Se  Zyada  lime  Deen  Haasil  Karne  Ki  Toufique 

Ata  Farmaye 

Aayat  Baad  Mein 
Naazil  Huyi 


Nabiye  Kareem  ft  Ne  Rom  Ke  Baadshah  Hirqil  (Hirqil/Hiraql)  Ki  Taraf  Ek  Maktoob 
Rawana  Farmaya 

Us  Maktoob  Mein  Huzoor  ft  Ne  Ye  Aayat  -e-  Mubaraka  Likhwayi : 

Tajjub  Ki  Baat  Ye  Hai  Ke  Mazkoora  Aayat  Us  Waqt  Naazil  Hi  Nahin  Huyi  Thi! 
Ye  Aayat  Us  Maktoob  Ke  Bhejne  Ke  Teen  Saal  Baad  Naazil  Huyi  Hai 


Is  Silsile  Mein  Allama  Ibne  Hajar  Asqalani  Alaihi  Rahma  Likhte  Hain  Ke 
Nabiye  Kareem  ftiVe  Is  Aayat  Ke  Nuzool  Se  Pehle  Hi  Is  Ko  Likh  Diya  Tha 
Aur  Baad  Mein  Jab  Ye  Aayat  Naazil  Huyi  To  Aap  ft  Ke  Likhe  Huye  Ke  Mawafiq 
Thi  Aur  Ye  Bhi  Ho  Sakta  Hai  Ke  Ye  Aayat  Dobara  Naazil  Huyi  Ho  Lekin  Ye 
Bayeed  Hai 


Hazrat  Allama  Ghulam  Rasool  Sayeedi  Alaihi  Rahma  Likhte  Hain  Ke  Main 
Kehta  Hoon  Ke  Is  Mein  Ibne  Arabi  Ke  Is  Qaul  Ki  Tayeed  Hai  Ke  Quraan  -e- 
Majeed  Ke  Mukammal  Nuzool  Se  Pehle  Aap  ft  Ko  Is  Ka  Ijmali  llm  Tha 

AB  KYA  DEKHOO 
JAB  TU  BAMNE  HAI 

Hazrate  Ayesha  Radiallaho  Ta'ala  Anha 
Farmati  Hain : 

Main  Charkha  Kaat  Rahi  Thi  Aur  Huzoor  -e-  Akram  S  Mere 
Saamne  Baithe  Huye  Apne  Joote  Ko  Pewand  Laga  Rahe  The 
Aap  ®  Ki  Peshani  Mubarak  Par  Pasine  Ke  Qatre  The  Jin  Se  Noor 
Ki  Shua'ein  Nikal  Rahi  Thi 

Is  Haseen  Manzar  Ne  Mujhe  Charkha  Kaatne  Se  Rok  Diya,  Bas 

Main  Aap  Ko  Dekh  Rahi  Thi . ,  Aap  S  Ne  Farmaya  :  Tujhe 

Kya  Hua? 


Maine  Arz  Ki :  Aap  Ki  Peshani  Mubarak  Par  Pasine  Ke  Qatre  Hain  Jo  Noor 
Ke  Sitare  Maloom  Hote  Hain 

Agar  (Arab  Ka  Mash'hoor  Shaayer)  Abu  Kabeer  Aap  Ko  Is  Haalat  Mein  Dekh 
Leta  To  Yaqeen  Kar  Leta  Ke  Us  Ke  Sher  Ka  Misdaq  Aap  Hi  Hain  Ke  : 

Yaani  Jab  Main  Us  Ke  Rooye  Mubarak  Ko  Dekhta  Hoon  To  Us  Ke  Rukhsaro  Ki 

Chamak  Misle  Hilaal  Nazar  Aati  Hai 

Join  us  on 
WhatsApp 


Message  on  this  no. 

+919102520764 

Hazrate  Sayyiduna  Ali  Khawwas  Rahmatullahi  Ta'ala  Alaih  Farmate  Hain  Ke  Poori 
Dunya  Iblees  Layeen  Ki  Beti  Hai  Aur  Isse  Muhabbat  Karne  Waala  Har  Shakhs  Uski 
Beti  Ka  Khawind  Hai  Lihaza  Iblees  Apni  Beti  Ki  Khatir  Dunyadar  Shakhs  Ke  Paas 
Aata  Rehta  Hai 

Kahin  Hum  Bhi  Dunya  Se  Muhabbat  Kar  Ke  Iblees  Ke  Damaad  To  Nahin  Ban  Baithe? 
Aaj  Humare  Paas  Dunyawi  llm  Hai  Deeni  Nahin,  Angrezi  Bolna  Jaante  Hain  Lekin 
Arabi  Padhna  Nahin,  Ghar  Mein  Gaadiya,  Sofa,  AC,  Fridge  Waghaira  Hai  Magar  Deeni 
Kitabein  Nahin!!! 

Kahin  Hum  Sahih  Mein  Iblees  Ke  Damaad  To  Nahin? 


FFQ  kl 


Ek  Shakhs  Ne  Imam  Shaybi  Radiallaho  Ta'ala  Anho  Se  Puchh  Liya  Ke  Iblees  Ki  Biwi 
Ka  Kya  Naam  Tha? 

Ab  Bataiye  Ke  Iska  Jawab  Jaan  Kar  Us  Shakhs  Ko  Kya  Fayeda  Hota?  Kya  Ye  Aqaid  Ka 
Hissa  Hai  Ya  Koi  Zaroori  Mas'ala  Hai? 

Imam  Shaybi  Radiallaho  Ta'ala  Anho  Ne  Bhi  Sawal  Ke  Jaisa  Hi  Jawab  Ata  Farmaya 
Aapne  Farmaya  Ke  Iblees  Ke  Nikah  Mein  Main  Shareek  Nahin  Ho  Paaya  Tha,  Isliye 
(Uski  Biwi  Ke)  Naam  Se  Waqif  Nahin 

Humein  Chahiye  Ke  Jab  Ulama  Se  Sawal  Karne  Ka  Mauqa  Muyassar  Aaye  To  Faltu  Sawal 
Kar  Ke  Waqt  Ko  Barbad  Na  Kiya  Jaaye  Balki  Zaroori  Sawal  Kiya  Jaaye  Jiska  Jawab 
Mufeed  Saabit  Ho 


Azaan  -e-  Bilal  Aur  Sura]  Ka  Nikafeia 

Awaamun  Naas  Se  Le  Kar  Khawaas  Tak  Ek  Waqiya  Bahut  Mash'hoor  Hai  Ke  Hazrate 
Sayyiduna  Bilal  Radiallaho  Ta'ala  Anho  Ki  Zubaan  Mein  Luknat  Thi  Jis  Ki  Wajah  Se 
Aap  Radiallaho  Ta'ala  Anho  Azaan  Ke  Kalimaat  Ko  Sahih  Taur  Par  Ada  Nahin  Kar 
Paate  The,  Ek  Martaba  Aap  Ko  Azaan  Dene  Se  Roka  Gaya  Aur  Jab  Aap  Ne  Azaan  Nahin 
Di  To  Suraj  Hi  Nahin  Nikla! 

Ye  Bhi  Kaha  Jaata  Hai  Ke  Hazrate  Bilal  Ki  "Seen"  Allah  Ta'ala  Ke  Nazdeek  "Sheen" 

Hai 

Is  Waqiye  Ko  Kuchh  Muqarrireen  Bade  Shauq  Se  Bayaan  Karte  Hain  Aur  Kuchh  Logon 
Ko  Bhi  Aisi  Masaledaar  Riwayaat  Sunne  Mein  Bada  Maza  Aata  Hai 

Kayi  Moatbar  Ulama  Ne  Is  Riwayat  Ka  Radd  Kiya  Hai  Aur  Ise  Mauzu  Wa  Manghadat 
Qarar  Diya  Hai  Lekin  Phir  Bhi  Kuchh  Muqarrireen  Apni  Aadat  Se  Majboor  Hain, 
Muqarrireen  Ki  Pesha  Warana  Majboori  Unhein  Aisi  Riwayaat  Chhodne  Nahin  Deti 

ZARA  SA  JHOOT  ZAROORI  HAI  DAASTAN  KE  LlYE 

Is  Riwayat  Ke  Mutalliq  Ulama  -e-  Muhaqqiqeen  Ki  Aar  a 
Zel  Mein  Naqal  Ki  Jaati  Hain 

(1)  Imam  Ibne  Kaseer  (M774H)  Is  Riwayat  Ke  Baare 
Mein  Likhte  Hain  Ke  Is  Ki  Koi  Asal  Nahin  Hai 

(477u*  (5§  .culmUlg  cuIjJI) 

(2)  Imam  Shaykh  Abdur  Rahman  Sakhawi  (M904H)  Is 
Riwayat  Ko  Naqal  Karne  Ke  Baad  Burhan  Safaqusi  Ke 
Hawale  Se  Allama  Jamaluddin  Al  Mizzi  Ka  Qaul  Naqal 
Karte  Hain  Ke  Ye  Riwayat  Awaam  Ki  Zubaan  Par  To 
Mash'hoor  Hai  Lekin  Humne  Kisi  Bhi  Kitab  Mein  Ise 
Nahin  Paaya 

(221  j  (190oo  .aLuu^JI  ju^lnnJI) 

(3)  Imam  Sakhawi  Ek  Aur  Maqaam  Par  Likhte  Hain  Ke  Ibne  Kaseer  Ne  Kaha  Ke  Is  Ki 
Koi  Asal  Nahin  Aur  Isi  Tarah  Allama  Jamaluddin  Al  Mizzi  Ka  Qaul  Guzar  Chuka 

(Ihriilo  (582j  (397u*»  (LojI) 

(4)  Allama  Abdul  Wahhab  Sharani  (M973H)  Is  Riwayat  Ke  Baare  Mein  Farmate  Hain  Ke 
Ye  Awaam  Ki  Zubaan  Par  To  Mash'hoor  Hai  Lekin  Usool  Mein  Hum  Ne  Is  Baare  Mein 
Koi  Tayeed  Nahin  Dekhi 

(Jib  JIq>  aJlg>  oj  915j  jjuIuJI  oloI>I  ou  jb  juaJI  jjjJI) 

(5)  Allama  Sharani  Mazeed  Likhte  Hain  Ke  Ibne  Kaseer  Kehte  Hain  Ke  Is  Ki  Koi 
Asal  Nahin 


(1378 j  (186y*  ,LqjI) 


(6)  Imam  Mulla  Ali  Qaari  Hanafi  (M1014H) 

Ne  Bhi  Is  Riwayat  Ko  Mauzu  Qarar  Diya  Hai 

Ocg^gjOJI  jU>^|  argi jjqJI  jIjjuu^I) 

(76 j,  140 yjo  ,S I  Olcc^gjoJU  ^ogjnaJI 

(7)  Allama  Badruddin  Zarkashi  (M794H)  Is  Riwayat  Ko 
Naqal  Karne  Ke  Baad  Likhte  Hain  Ke  Hafiz  Jamaluddin 
A1  Mizzi  Farmate  Hain  Ke  Ye  Riwayat  Awaam  Ki  Zubaan 
Par  To  Mash'hoor  Hai  Lekin  Is  Baare  Mein  Hum  Ne 
Ummahatul  Kutub  Mein  Kuchh  Bhi  Nahin  Dekha  Aur  Is 
Riwayat  Ke  Baare  Mein  Shaykh  Burhanuddin  Safaqusi  Ka 
Bhi  Yahi  Qaul  Hai  (208  ,207^  .ojgnmuaJI  >  o^giinJI  jiui) 


(8)  Allama  Ibnul  Mubrad  Muqaddasi  (M909H)  Is  Riwayat  Ko  Likhne  Ke  Baad 
Allama  Jamaluddin  Al  Mizzi  Ka  Qaul  Naqal  Karte  Hain  Ke  Mustanad  Kutub 
Mein  Is  Ka  Koi  Wujood  Nahin  (554j  ,109^  jisunJi  §j 


(9)  Allama  Ismayeel  Bin  Muhammad  Al  Ajlooni  (Ml  162H)  Is  Riwayat  Ko 
Likhne  Ke  Baad  Imam  Jalaluddin  Suyooti  Ka  Qaul  Naqal  Karte  Hain  Ke 
Ummahatul  Kutub  Mein  Aisa  Kuchh  Bhi  Warid  Nahin  Hua  Aur  Imam  Mulla  Ali 
Qaari  Farmate  Hain  Ke  Is  Ki  Koi  Asal  Nahin  Aur  Allama  Jamaluddin  Al 
Mizzi  Se  Naqal  Karte  Huye  Shaykh  Burhanuddin  Safaqusi  Farmate  Hain  Ke 
Awaam  Ki  Zubaano  Par  To  Mash'hoor  Hai  Lekin  Asal  Kutub  Mein  Aisa  Kuchh 
Bhi  Waarid  Nahin  Hua  (695j  ,260^  Jj>o  g  lUl-ji  Jum±) 


(10)  Allama  Ajlooni  Mazeed  Likhte  Hain  Ke  lbne  Kaseer  Kehte  Hain  Ke  Is 
Ki  Koi  Asal  Nahin  Hai  (I520j  ,530^  .Uui) 

(1 1  to  15)  Is  Riwayat  Ka  Radd  In  Kutub  Mein  Bhi  Maujood  Hai 


/CupJI  QjO  oudaJI  jjuQj" 
,  vS-umlJ  olcg^gxLJI  5  j„£>  jJ 
( "^gimO  6 j&LaJI  jjjJI" 
jjlgnJI" 

.'"oJUajoJI  ^jUul" 


(1 6)  Allama  Shariful  Haque  Amjadi  (Ml  421 H)  Likhte  Hain  Ke  Ye  Waqiya  Baaz 
Kitabo  Mein  Darj  Hai  Lekin  Tamam  Muhaddiseen  Ka  Is  Par  Ittefaq  Hai  Ke  Ye 
Riwayat  Mauzu,  Manghadat  Aur  Bilkulliya  Jhoot  Hai 


(38y^,  2g  fcjUii  SgUb) 


0 


(17)  Allama  Abdul  Mannan  Aazmi  (M1434H)  Likhte  Hain  Ke  Hazrate  Bilal 
Radiallaho  Ta'ala  Anho  Ko  Azaan  Se  Mazool  Karne  Ka  Zikr  Hum  Ko  Nahin 
Mila  Balki  Ayeni,  Jild  Panjum,  Safha  Number  108  Mein  Hai  Ke  Hazrate 
Bilal  Radiallaho  Ta'ala  Anho  Rasoolullah  ^  Ke  Liye  Safar  Aur  Hazar  Har 
Do  Haal  Mein  Azaan  Dete  Aur  Ye  Rasoolullah  ^  Aur  Hazrate  Siddique  -e- 
Akbar  Radiallaho  Ta'ala  Anho  Dono  Ki  Aakhiri  Zindagi  Tak  Moazzin  Rahe 

(109i*o  (1g  ((ogJLall  jaj  <5gUo) 

(18)  Maulana  Ghulam  Ahmad  Raza  Likhte  Hain  Ke  Ye  Waqiya  Mauzu  Wa 
Manghadat  Hai,  Haqeeqat  Se  Is  Ka  Koi  Talluq  Nahin  Hai  Ke  Hazrate  Bilal 
Radiallaho  Ta'ala  Anho  Se  Kalimaat  -e-  Azaan  Sahih  (Taur  Par)  Ada  Nahin 
Ho  Paate  The 

(647 \jo  2g  lib  I  ouujj  jisjjO  v5glib  :UaJuLo) 

In  Dalai  I  Ke  Baad  Ab  Is  Riuuayat  Ke  Mauzu  I A/a  Manghadat  Hone  Mein  Koi  Shah 
Baaqi  Nahin  Rehta 


55Qh4Q  Ibne  -(-IcijClA  Mcifcfei  j/4u/i 
■Haznat  jAween  -e-  Muawiya 

Mash'hoor  Muhaddis,  Shaykhul  Islam,  Imam  Ibne  Hajar  Makki 
Shafayi  Rahmatullahi  Ta'ala  Alaih  (Mutawaffa  979  Hijri) 
Farmate  Plain  Ke  Bila  Shubha  Sayyiduna  Muawiya  Radiallaho 
Ta'ala  Anho  Nasab,  Qarabat  -e-  Rasool,  Hilm  Aur  llm  Ke 

Aitbar  Se  Akabir  Sahaba  Mein  Se  Hain . Pas  In  Awsaaf  Ki 

Wajah  Se  Jo  Aapki  Zaat  Mein  Bil  Ijma  Paaye  Jaate  Hain  Wajib 
Zaroori  Hai  Ke  Aapse  Muhabbat  Ki  Jaaye 


f  cA  Jo7 


i ejPb  £ f  £)L^b  ijL^I 

<ClLrAy  i}l  £/.  — **  l*>— ^ 

Baaz  Jahil  Huffaz  Bachhe  Ko  Padhate  Kam  Aur  Maarte 


Zyada  Hain  Aur  Jab  Unhein  Mana  Kiya  Jaaye  To  Ek 
Riwayat  Bayaan  Karte  Hain  Ke  Ustaad  Ki  Maar  Se 


O 


Dozakh  Ki  Aag  Haraam  Ho  Jaati  Hai  Aur  Jis  Jagah 
f  Ustad  Ki  Maar  Padegi  Us  Jagah  Dozakh  Ki  Aag  Nahin 


Jalayegi . , 

Ustad  Sahab  Ek  To  Maar  Bhi  Rahe  Hain  Aur  Upar  Se 
Is  Ki  Hikmat  Bhi  Bayaan  Farma  Rahe  Hain!  Waah 
Ustad  Sahab! 


Shaykhul  Hadees,  Hazrat  Allama  Ghulam  Rasool  Sayeedi  Alaihi  Rahma  Likhte 
Hain  Ke  Baaz  Jahil  Huffaz  Aur  Qurra  Ne  Ye  Hadees  Ghadi  Hai  Ke  Ustaad  Ki 
Maar  Se . Alakh 

Ye  Hadees  Jhooti  Aur  Manghadat  Hai  Aur  Nabi  Par  Jhoot  Bandhna  Gunah  -e- 
Kabeera  Hai 

In  Jhooto  Se  Puchha  Jaaye  Ke  Ye  Riwayat  Hadees  Ki  Kis  Kitab  Mein  Mazkoor 


Hai? 


(257 1/  ‘10b  £  1/  j  f  :/i) 


AALA  HAZRAT  AUR  TAUREER 

Imam  -e-  Ahle  Sunnat,  Aala  Hazrat  Rahimahullah 
Zyada  Waaz  Na  Farmaya  Karte 
Aapka  Mamool  Tha  Ke  Saal  Mein 
Teen  Waaz  Mustaqilan  Farmaya  Karte 


Har  Kisi  Ki  Taqreer  Nahin  Sunte  The 

Hazrat  Allama  Mufti  Amjad  Ali  Aazmi  Rahimahullah  Farmate  Hain  Ke  Aala  Hazrat  Ki 
Aadat  Thi  Ke  Do  Teen  Aadmiyo  Ke  llawa  Kisi  Ki  Taqreer  Nahin  Sunte  The,  Un  Do 
Teen  Aadmiyo  Mein  Ek  Main  Bhi  Tha 

Aala  Hazrat  Ye  Irshad  Farmaya  Karte  The  Ke  Umooman  Muqarrireen  Aur  Waayizeen 
Mein  Ifraat  Wa  Tafreet  Hoti  Hai,  Ahadees  Ke  Bayaan  Karne  Mein  Bahut  Si  Baatein 
Apni  Taraf  Se  Mila  Diya  Karte  Hain  Aur  Inko  Hadees  Qarar  Diya  Karte  Hain  Jo 
Yaqeenan  Hadees  Nahin  Hai,  Alfaaz  -e-  Hadees  Ki  Tafseer  Wa  Tashreeh  Aur  Is  Mein 
Bayaan  -e-  Nikaat  Amre  Aakhir  Hai  Aur  Ye  Jaayez  Hai  Magar  Nafse  Hadees  Mein 
Izafa  Aur  Jis  Shay  Ko  Huzoor  ft  Ne  Na  Farmaya  Ho  Usko  Huzoor  ft  Se  Nisbat  Kama 
Yaqeenan  Hadees  Ghadna  Hai  Jis  Par  Sakht  Wayeed  Warid  Hai  Lihaza  Main  Aisi 
Majalis  Mein  Shirkat  Pasand  Nahin  Karta  Jahan  Is  Qism  Ki  Khilaf  -e-  Shara  Baat 
Ho 


0 


ISE  KEHTE  HAIN  DOSTI 


Imam  Ghazali  Rahimahullahu  Ta'ala  Likhte  Hain  Ke  Ek  Shakhs  Apne  Dost  Ke 
Paas  Gaya  Aur  Us  Ka  Darwaza  Khatkhataya,  Dost  Ne  Puchha  Ke  Kaise  Aana 
Hua? 

Is  Ne  Kaha  Ke  Mujh  Par  400  Dirham  Qarz  Hain...., 

Dost  Ne  400  Dirham  Is  Ke  Hawale  Kar  Diye  Aur  Rota  Hua  (Ghar  Ke  Andar) 
Waapas  Aaya! 

Biwi  Ne  Kaha  Ke  Agar  Dirhamo  Se  Tujhe  Itni  Muhabbat  Thi  To  Diye  Kyun? 

Us  Ne  Kaha  Ke  Main  To  Is  Liye  Ro  Raha  Hoon  Ke  Mujhe  Apne  Dost  Ka  Haal  Us 
Ke  Bataye  Bighair  Kyun  Na  Maloom  Ho  Saka  Hatta  Ke  Wo  Mera  Darwaza 


Khatkhatane  Par  Majboor  Ho  Gaya 


(843 j"  ‘gji 


Imam  Ghazali  Mazeed  Likhte  Hain  Ke  Dosti  Ko  Nikah  Ke  Talluq  Ki  Tarah  Tasawwur 
Kama  Chahiye  Kyunki  Is  Mein  Bhi  Huqooq  Hain 

Jo  Cheez  Zaroorat  Aur  Haajat  Se  Zaayid  Ho  Use  Bina  Maange  Apne  Dost  Ko  De  De, 
Agar  Use  Maangne  Aur  Kehne  Ki  Naubat  Aaye  To  Ye  Dosti  Ke  Darje  Se  Kharij  Hai! 

(291(/  s—UsJuA) 


Dosti  Sirf  Time  Pass  Karne  Ka 
Khilauna  Nahin  Hai  Ke  Jab  Jee  Chaha 
Khela  Aur  Zaroorat  Poori  Hone  Par 
Phenk  Diya  Balki  Ye  Ek  Bahut  Pyara 
Rishta  Hai 

Is  Rishte  Ko  Nibhana  Bhi  Har  Kisi 

Ke  Bas  Ki  Baat  Nahin . , 

Dost  Ki  Zaroorat  Ko  Mehsoos  Karne 
Ka  Naam  Dosti  Hai,  Agar  Humare  Paas 
Maal  Hai  Aur  Dost  Ko  Zaroorat  Hai 
To  Us  Ke  Moonh  Kholne  Se  Pehle  De 
Dene  Ka  Naam  Dosti  Hai 


Is  Zamane  Mein  Aise  Dost  Bahut  Kam 
Milte  Hain  Jo  Is  Rishte  Ki  Ahmiyat 
Ko  Samajhte  Hain,  Shayad  Main  Bhi 
Un  Mein  Se  Nahin 
Humare  Dosto  Ki  Tadaad  To  Saikdo 
Mein  Hai  Lekin  Kya  Hum  Ne  Kisi  Ek 
Se  Bhi  Achhi  Tarah  Dosti  Nibhayi 
Hai? 

Is  Sawal  Ka  Jawab  Dene  Se  Pehle 
Maine  Guzre  Huye  Dino  Ko  Yaad  Kiya 
To  Koi  Aisi  Baat  Nazar  Nahin  Aayi 
Ke  Main  Jawab  Mein  "Haan"  Keh 
Sakoon . !!! 


Aala  Hazrat  Aur  8  Rabiul  Awwal 


•7 

TO  1 


Jab  Aashiqan  -e-  Mustafa  Apne  Nabi 
Ki  Aamad  Ki  Khushiya  Manate  Hain  ft 
To  Kuchh  Kalima  Padhne  Waalo  Ko  Hi 
Bahut  Takleef  Hoti  Hai  Aur  Unki  Ye 
Pareshani  Aitraz  Ban  Kar  Humare 
Saamne  Aati  Hai 

Rabiui  Awwal  Ki  Barahwi  Tarikh  Ko 
Huzoor-e-  Akram  ft  Ki  Aamad  Ka 
Jashn  Manaya  Jaata  Hai  To  Is  Par  Ye 
Aitraz  Kiya  Jaata  Hai  Ke  Nabiye 
Kareem  ft  Ki  Wiladat  To  8  Tarikh  Ko 
Huyi  Thi  Jaisa  Ke  Aala  Hazrat  Ne 
Likha  Hai  To  Phir  12  Tarikh  Ko 
Jashn  Kyun? 


Aala  Hazrat  Rahimahullah  Ke 
Mutalliq  Ye  Kehna  Ke  Unke  Nazdeek 
Huzoor  -e-  Akram  ft  Ki  Tarikh  -e- 
Wiladat  8  Rabiui  Awwal  Hai,  Ye 
Qatayi  Durust  Nahin  Aur  Is  Par 
Zyada  Kuchh  Na  Keh  Kar  Hum  Unke  Ek 
Sher  Ko  Naqal  Karne  Par  Iktefa 
Karte  Hain 

Barahwi  Ke  Chand  Ka  Mujra  Hai  Sajda 

NoorKa, 

Baarah  Burjo  Se  Jhuka  Ik  Ik  Sitara 


Haqeeqat  Mein  Ise  Hi  Kehte  Hain  NoorKa 

"Khisiyani  Billi  Khamba  Noche" 

Lekin  Yahan  To  Khamba  Bhi  Nahin! 

Agar  Hum  Is  Baat  Ko  Tasleem  Bhi  Kar 
Lein  Ke  Aala  Hazrat  Ne  8  Rabiui 
Awwal  Ko  Hi  Durust  Qarar  Diya  Hai 
Aur  8  Hi  Tarikh  Ko  Jashn  Manana 
Shuru  Bhi  Kar  Dein  To  Kya  Inko 
Takleef  Nahin  Hogi?  Bilkul  Hogi  Aur 
Ye  Kahenge  Ke  Jab  Jamhoor  Ulama  Ka 
Qaul  1 2  Rabiui  Awwal  Hai  To  Phir  8 
Tarikh  Ko  Jashn  Kyun? 

Dar  Asal  Yahan  Mas'ala  Tarikh  Ka  Nahin 
Hai  Balki  Maqsood  Musalmano  Ko  Ek  Kaar 
-e-  Khair  Se  Door  Kama  Hai 
Humein  Chahiye  Ke  Aise  Logon  Ki  Baato  Ko 
Ek  Kaan  Se  Sunein  Aur  Dusre  Kaan  Se 
Nikaal  Dein,  Ye  Log  Humare  Buzurgo  Bil 
Khusoos  Aala  Hazrat  Rahimahullah  Ki 
Ibaraat  Mein  Khayanat  Karte  Hain  Aur 
Aadhi  Adhoori  Baat  Ko  Dikha  Kar  Awaam  Ko 
Gumrah  Kama  Chahte  Hain 


(IrviQrvi  -e-  Surmat,  jr4a(!a  -f-laznat 
'Raforvia) 

^^HS^TTDR.  IQBALJOLnJn^nc 

Badarul  Ulama,  Hazrat  Allama  Maulana  Badruddin  Ahmad  Siddiqui  Alaihi  Rahma,  Dr. 

Iqbal  Ke  Baare  Mein  Likhte  Hain  : 

Razvi  Darul  Ifta,  Bareli  Shareef  Mein  Ek  Istefta  Pesh  Kiya  Gaya  Jis  Mein  Dr. 

Iqbal  Ke  Kuchh  (Kufriya)  Ash'aar  Ke  Mutalliq  Sawal  Kiya  Gaya  Tha  To  Maulana 
Mufti  Muhammad  Aazam  Ne  (Fatwe  Mein)  Un  Ash'aar  Ko  Kufriya  Qaraar  Diya  Aur 
Qaayil  (Yaani  Dr.  Iqbal)  Ke  Baare  Mein  Tehreer  Kiya  Ke  Maine  Huzoor  Muftiye 
Aazam  -e-  Hind,  Allama  Mustafa  Raza  Khan  Alaihi  Rahma  Se  Dr.  Iqbal  Ke  Baare  Mein 
Daryaft  Kiya  To  Aap  Ne  Farmaya  : 

Beshak  Iqbal  Se  Khilaf  -e-  Shara  Umoor  Ka  Sudoor  Hua  Hai,  Kufriyaat  Tak  Us  Se 
Saadir  Huye  Hain  Magar  Wo  Allah  Ta'ala  Ke  Mahboob,  Sarkar  -e-  Do  Aalam  ft  Ki 
Shaan  Mein  Gustakh  Wa  Be  Adab  Nahin  Tha 

Beshak  Jahalat  Ki  Bina  Par  Us  Se  Kufr  Tak  Pahunchane  Waali  Ghalatiya  Huyi  Hain 
Magar  Aakhir  Waqt  Mein  Marne  Se  Pehle  Us  Ki  Tauba  Bhi  Mash'hoor  Hai  Aur  Jo  Allah 
Ke  Mahboob  Ki  Shaan  Mein  Gustakh  Nahin  Hota  Us  Ko  Tauba  Ki  Toufique  Hoti  Hai 
Us  Ke  Baad  Huzoor  Muftiye  Aazam  -e-  Hind  Ne  Iqbal  Ka  Ye  Sher  Padha  : 

1/  t  f*F  6^  s  si  f  iZ^sl  X  b  (J^f  (J Uy  \J^' 

Ye  Sher  Padh  Kar  Hazrat  Ki  Aankho  Mein  Aansu  Bhar  Gaye  Aur  Farmane  Lage  Ke  Is 
Sher  Se  Huzoor  ft  Ke  Saath  Iqbal  Ki  Sachhi  Muhabbat  Zaahir  Hai,  Uske  Baad  Farmaya 
Ke  Iqbal  Ke  Baare  Mein  Tawaqquf  Chahiye  Aur  Hazrat  Ka  Ye  Farman  Nasaaziye  Taba 
Se  15-16  Saal  Pehle  Ka  Hai  Aur  Hazrat  Ke  Is  Farman  Par  Humara  Amal  Hai 

(l>  -229  -126(/  oMj*  JiD) 


Khalifa  -e-  Huzoor  Muftiye  Aazam  -e-  Hind ,  Hazrat  Allama  Mufti 
Shariful  Haque  Amjadi  Alaihi  Rahma,  Dr.  Iqbal  Ke  Ek  Sher  Ki  Taweel 
Karte  Huye  Likhte  Hain  Ke  Humein  Hukm  Hai  Ke  Momin  Ke  Kalaam  Ko  Achhe 
Maano  Par  Mahmool  Kama  Wajib  Hai  (ligk  486^  ,2b  (JjQ,  ^  d)0) 


Aap  Rahimahullahu  Ta'ala  Ek  Aur  Maqaam  Par  Likhte  Hain  Ke  Iqbal  Ki 
Tauba  Mash'hoor  Hai,  Bahut  Se  Mustanad  Aalimo  Ne  Us  Ki  (Tauba  Ki) 
Riwayat  Bhi  Ki  Hai  Is  Liye  Is  Baare  Mein  Sukoot  Kiya  Jaata  Hai 


(Uz^  491c/  *c5vl£  (Ji5) 


Jab  Imam  Aamash  Rahimahullah  Basra  Gaye  To  Wahan  Ki  Jaama  Masjid  Mein 
Tashreef  Le  Gaye 

Aapne  Masjid  Mein  Dekha  Ke  Ek  Qissa  Go  Shakhs  Ye  Bayaan  Kar  Raha  Tha 
Ke  "Hazrat  Aamash  Se  Hazrat  Abu  Is'haaq  Ne  Riwayat  Kiya  Aur  Hazrat 
Aamash  Ne  Abu  Waayil  Se  Riwayat  Kiya...." 

Ye  Sun  Kar  Imam  Aamash  Rahimahullah  Halqe  (Mehfil)  Ke  Darmiyan  Khade 
Ho  Gaye  Aur  Baazu  Buland  Kar  Ke  Baghal  Ke  Baal  Ukhadne  Lage! 

Jab  Us  Qissa  Go  Muqarrir  Ne  Imam  Aamash  Ko  Dekha  To  Kehne  Laga  Ke 
"Aye  Boodhe  Insaan!  Kya  Tujhe  Itni  Bhi  Haya  Nahin  Ke  Hum  Yahan  Ilm 
Ki  Majlis  Mein  Baithe  Hain  Aur  Tu  Aisa  Kaam  Kar  Raha  Hai?" 

Imam  Aamash  Ne  Farmaya  Ke  Main  Jo  Kaam  Kar  Raha  Hoon  Wo  Usse  Behtar 
Hai  Jo  Turn  Kar  Rahe  Ho! 

Wo  Bola  Ke  "Kaise?" 

Imam  Aamash  Rahimahullah  Ne  Farmaya  :  Isliye  Ke  Main  Ek  Sunnat  Ada 
Kar  Raha  Hoon  Aur  Tu  Jhoot  Bol  Raha  Hai 

Main  Hi  Aamash  Hoon  Aur  Jo  Kuchh  Turn  Bol  Rahe  The  Us  Mein  Se  Kuchh 
Bhi  Maine  Tumse  Bayaan  Nahin  Kiya 

Jab  Logon  Ne  Imam  Aamash  Rahimahullah  Ki  Baat  Suni  To  Us  Qissa  Go 
Muqarrir  Se  Hat  Kar  Aapke  Gird  Jama  Ho  Gaye  Aur  Arz  Karne  Lage  Ke 
"Aye  Abu  Muhammad!  Humein  Ahadees  -e-  Mubaraka  Sunaiye" 

(lailfl  . 723(^0  (1g  ogJLiiJI  ogi)  ollg>  ru  14^  (obU  j  (_r6  jjuuLqJI  J.^»nii  ^logojumU  u^lgSII  jj  vVJ) 


Imam  Rabee  Bin  Naafe  Halabi  Aur  Hazrat  Ameer  -e-  Muawiya 


Imam  Rabee  Bin  Naafe  Halabi  (Mutawaffa  241  Hijri)  Farmate  Hain  Ke  Hazrate  Ameer 
-e-  Muawiya  Radiallaho  Ta'ala  Anho  Rasool  -e-  Kareem  ft  Ke  Sahaba  Ka  Parda  Hain, 
Jab  Koi  Shakhs  Parda  Uthata  Hai  To  Jo  Kuchh  Uske  Pichhe  Hai  Us  Par  Bhi  Juraat 
Karta  Hai 

Yaani  Jo  Hazrat  Ameer  -e-  Muawiya  Radiallaho  Ta'ala  Anho  Par  Taan  Karta  Hai  Ek 
Waqt  Aisa  Aata  Hai  Ke  Wo  Deegar  Sahaba  Par  Bhi  Zubaan  Daraaz  Karta  Hai 


-148,>o  t8g  (<ulouJlg  cuIjoJI) 

Imam  Qastalani  Aur 


m 

Shaarahe  Bukhari,  Imam  Qastalani  Alaihi  Rahma  Farmate  Hain  Ke  Huzoor  ft  Ki 
Paidayish  Ke  Mahine  Mein  Ahle  Islam  Humesha  Se  Mehfilein  Munaqid  Karte  Chale  Aaye 
Hain  Aur  Khushi  Ke  Saath  Khane  Pakate  Rahe  Aur  Dawat  -e-  Ta'aam  Karte  Rahe  Hain 
Aur  In  Raato  Mein  Anwaa  -o-  Aqsaam  (Tarah  Tarah  Ke)  Khairat  Karte  Rahe  Aur  Suroor 
Zahir  Karte  Chale  Aaye  Hain  Aur  Nek  Kaamo  Mein  Humesha  Zyadati  Karte  Rahe  Hain  Aur 
Huzoor  ft  Ke  Mawlid  -e-  Kareem  Ki  Qiraat  Ka  Ihtemam  -e-  Khaas  Karte  Rahe  Hain  Jinki 
Barkato  Se  In  Par  Allah  Ta'ala  Ka  Fazl  Zahir  Hota  Raha  Hai  Aur  Iske  Khawas  Se  Ye 
Amr  Mujarrab  Hai  Ke  Ineqad  -e-  Mehfile  Milad  Us  Saal  Mein  Aman  -o-  Amaan  Ka  Sabab 
Hota  Hai  Aur  Har  Maqsood  Wa  Muraad  Paane  Ke  Liye  Jaldi  Aane  Waali  Khushkhabri  Hoti 
Hai  To  Allah  Ta'ala  Us  Shakhs  Par  Bahut  Rahmatein  Farmaye  Jisne  Maahe  Milad 
Mubarak  Ki  Har  Raat  Ko  Eid  Bana  Liya  Taaki  Ye  Eid  Milad  Sakht  Tareen  lllat  Ho 
Jaaye  Us  Shakhs  Par  Jiske  Dil  Mein  Marz  Wa  Inaad  Hai 

Allama  Ibne  Haaj  Ne  Madkhal  Mein  Taweel  Kalaam  Kiya  Hai  Un  Cheezo  Ka  Inkar  Karne 
Mein  Jo  Logon  Ne  Bidd'atein  Aur  Nafsani  Khwahishein  Paida  Kar  Di  Hain  Aur  Aalat 
-e-  Muharrama  Ke  Saath  Amal  -e-  Mawlood  Shareef  Mein  Ghina  Ko  Shamil  Kar  Diya  Hai 
To  Allah  Ta'ala  Unko  Unke  Qasad  -e-  Jameel  Par  Sawab  De  Aur  Humein  Sunnat  Ki  Raah 
Chalaye,  Beshak  Wo  Humein  Kaafi  Hai  Aur  Bahut  Achha  Wakeel  Hai 

(/**  ‘27 if  ‘lfr 

Allama  Qastalani  Alaihi  Rahma  Ki  Is  Ibarat  Se  Hasbe  Zel  Umoor  Saabit  Huye 

(1)  Maahe  Milad  (Rabiul  Awwal)  Mein  Ineqad  -e-  Mahfil  -e-  Milad  Ahle  Islam  Ka 
Tariqa  Raha  Hai 

(2)  Khane  Pakane  Ka  Ihtemam,  Anwaa  -o-  Aqsaam  Ke  Khairat  Wa  Sadqaat  Maah  -e-  Milad 
Ki  Raato  Mein  Ahle  Islam  Humesha  Karte  Rahe  Hain 

(3)  Maahe  Rabiul  Awwal  Mein  Khushi  Wa  Masarrat  Wa  Suroor  Ka  Izhaar  Shi'aar  -e- 
Muslimeen  Hai 

(4)  Maahe  Milad  Ki  Raato  Mein  Zyada  Se  Zyada  Nek  Kaam  Kama  Musalmano  Ka 
Pasandeeda  Tariqa  Chala  Aa  Raha  Hai 

(5)  Maahe  Rabiul  Awwal  Mein  Milad  Shareef  Padhna  Aur  Qiraat  -e-  Milade  Paak  Ka 
Ihtemam  -e-  Khaas  Kama  Musalmano  Ka  Mahboob  Tarze  Amal  Hai 

(6)  Milad  Ki  Barkato  Se  Milad  Karne  Waalo  Par  Allah  Ta'ala  Ka  Fazle  Ameem  Humesha 
Se  Zaahir  Hota  Chala  Aaya  Hai 

(7)  Mehfil  -e-  Milad  Ke  Khawas  Se  Ye  Mujarrab  Khassa  Hai  Ke  Jis  Saal  Mein  Mahafil 
-e-  Milad  Munaqid  Ki  Jaayein  Wo  Tamam  Saal  Aman  -o-  Amaan  Se  Guzarta  Hai 

(8)  Ineqad  -e-  Mahafil  -e-  Milad  Maqsood  Wa  Matlab  Paane  Ke  Liye  Bushra  -e-  Aajila 
(Jald  Aane  Waali  Khushkhabri)  Hai 

(9)  Milad  Mubarak  Ki  Raato  Ko  Eid  Manane  Waale  Musalman  Allah  Ta'ala  Ki  Rahmato  Ke 
Ahal  Hain 

(10)  Rabiul  Awwal  Mein  Milad  Shareef  Ki  Mehfilein  Munaqid  Kama  Aur  Maahe  Milad  Ki 
Har  Raat  Ko  Eid  Banana  Yaani  Eid  -e-  Milad  Manana  Un  Logon  Ke  Liye  Sakht  Museebat 
Hai  Jinke  Dilo  Mein  Nifaaq  Ka  Marz  Aur  Adawat  -e-  Rasool  Ki  Bimari  Hai 

(11)  Allama  Ibne  Haaj  Ne  Madkhal  Mein  Jo  Inkaar  Kiya  Hai  Wo  Ineqad  -e-  Mahfil  -e- 
Milad  Par  Nahin  Balki  Un  Bidd'aat  Aur  Nafsani  Khwahishaat  Par  Hai  Jo  Logon  Ne 
Mahafil  -e-  Milad  Mein  Shamil  Kar  Di  Thee 

Aalaat  -e-  Muharrama  (Restricted  Instruments)  Ke  Saath  Gaana  Bajana  Milad  Shareef 
Ki  Mahfilo  Mein  Shamil  Kar  Diya  Gaya  Tha,  Aise  Munkiraat  Par  Saahib  -e-  Madkhal  Ne 
Inkar  Farmaya  Aur  Aise  Najayez  Umoor  Par  Har  Sunni  Musalman  Inkar  Karta  Hai 
Saahib  -e-  Madkhal  Ki  Ibaraat  Se  Dhoka  Dene  Waalo  Ko  Maloom  Hona  Chahiye  Ke  Imam 
Qastalani  Ne  Unka  Ye  Tilism  Bhi  Tod  Phod  Kar  Rakh  Diya  Hai 

Allama  Shaykh  Ismayeel  Haqqi  Rahimahullah  Farmate  Hain  Ke  Imam  Jalaluddin  Suyooti 
Ne  Farmaya  Ke  Huzoor  ft  Ki  Wiladat  -e-  Ba  Sa'adat  Par  Shukr  Zaahir  Kama  Humare 
Liye  Mustahab  Hai 

(25</ 

(A»i  <  ji;  Jif  jUL*  ;i  jh) 


Imam  Shaybi  Aur  Jhoota  Muqarrir 


Imam  Shaybi  Jo  Ke  Ajilla  Tabayeen  Mein  Se  Plain,  Farmate  Hain  Ke  Main  Ek  Masjid 
Mein  Namaz  Padhne  Ke  Liye  Gaya  To  Dekha  Ke  Ek  Lambi  Dadhi  Waala  Shakhs  Taqreer  Kar 
Raha  Hai,  Unhein  Log  Ghere  Huye  Hain,  Usne  Bayaan  Kiya  Ke  Nabiye  ft  Ne  Irshad 
Farmaya  Ke  Allah  Ta'ala  Ne  Do  Soor  Paida  Farmaye  Hain,  Har  Soor  Mein  Do  Baar 
Phoonka  Jayega  Ek  Behoshi  Ke  Liye  Ek  Qayamat  Ke  Liye 


Imam  Shaybi  Ne  Us  Muqarrir  Se  Kaha  Ke  Allah  Se  Dar!  Jhooti  Hadees  Mat  Bayaan  Kar, 
Allah  Ta'ala  Ne  Sirf  Ek  Soor  Paida  Kiya  Hai  Jis  Mein  Do  Baar  Phoonka  Jayega  To  Us 
Muqarrir  Ne  Kaha  Ke  Aye  Badkirdar  Tu  Mera  Radd  Karta  Hai  Aur  Joota  Utha  Kar  Imam 
Shaybi  Ko  Maarne  Laga  Phir  Poora  Majma  Imam  Shaybi  Par  Toot  Pada  Aur  Pitayi  Shuru 
Kar  Di  Aur  Imam  Shaybi  Kehte  Hain  Ke  Mujhe  Us  Waqt  Tak  Nahin  Chhoda  Jab  Tak  Main 
Ne  Ye  Nahin  Kaha  Ke  Allah  Ta'ala  Ne  Do  Soor  Paida  Kiye  Hain,  To  Un  Logon  Ne  Meri 
Jaan  Bakhshi  nonJ. 

(130/  ‘AjJ ?  Ijj'c-  i/u  <u^) 


Aaj  Ke  Muqarrireen  Aur  Awaam  Ka  Bhi  Yahi  Haal  Hai,  Agar  Koi  Shakhs  Keh  De  Ke  Fulan 
Muqarrir  Ne  Jhoota  Waqiya  Bayaan  Kiya  Hai  To  Uski  Khair  Nahin 

Hazrcite  Rllama  Maulana  Sycd  Muhammad  Madani  Rshrafi  Jilani  likhte  Hain  : 

Rasool  -e-  Kareem  ft  Ko  Chahna  Iman  Hai,  Aur  Sab  Se  Zyada  Chahna  Kamaal  -e-  Iman 
Hai 

Ye  Ek  Mansoos  Haqeeqat  Hai  Jo  Har  Tarah  Ke  Shukook  -o-  Shubahaat  Se  Baala  Tar  Hai 

Ye  Bhi  Ek  Ajeeb  Ittefaq  Hai  Ke  "Abjad"  Ke  Hisaab  Se  "Iman"  Ka  Jo  Adad  Hai,  Bilkul 
Wahi  Adad  "Hubbe  Muhammad"  ft  Ka  Bhi  Hai 

Iman  Ka  Adad  Hai  Ek  Sau  Do  (102)  Aur  Yahi  Adad  "Hubbe  Muhammad"  ft  Ka  Bhi  Hai 

Ye  Ittefaq  Bhi  Qabil  -e-  Deed  Hai  Ke  Jo  Adad  "Kufr"  Ka  Hai,  Bilkul  Wahi  Adad  "Hijr 
-e-  Muhammad"  Ka  Bhi  Hai 

Kufr  Ka  Adad  Hai  Teen  Sau  (300)  Aur  "Hijr  -e-  Muhammad"  Ka  Bhi  Yahi  Adad  Hai...., 
Hijr  Kehte  Hain  Qata  -e-  Talluq  Kar  Lene  Ko . , 

Al  Gharz  Nabi  Ki  Muhabbat  Hi  Iman  Hai  Aur  Iman  Hi  Nabi  Ki  Muhabbat  Hai 

(12 \J  ‘lb  vr  / 


ALLAH  TA'ALA  HUMEIN  HAQEEQI  "HUBBE  MUHAMMAD"  Hf  ATA  FARMAYE 


EK  TARAF ILME  DEEN  AUR 
EK  TARAF  BETE  KA  JANAZA 


Imam  Abu  Yusuf  Rahimahullahu  Ta'ala  Ke  Bete  Ka  Jab  Inteqal  Ho 
Gaya  To  Aapne  Ek  Shakhs  Ko  lse  Dafan  Karne  Ki  Zimmedari  Saunp  Di 
Aur  Khud  Imam  Abu  Hanifa  Ki  Majlis  Mein  11m  Seekhne  Chale  Gaye 
Aur  Kehne  Lage  Ke  Kahin  Mera  Aaj  Ka  Sabaq  Chhoot  Na  Jaaye! 

(76/  >  ‘Uf  J  J  j  J/M) 


Zubaan  Se  Izhaar  Karne  Waale  To  Kaafi  Milenge  Lekin  Asal  Mein  lse 
Kehte  Hain  lime  Deen  Haasil  Karne  Ka  Jazba! 

Aye  Kaash  Ke  Humare  Naujawano  Ke  Andar  Bhi  Aisa  Jazba  Paida  Ho 
Jaaye . , 


July,  2019 

